Държавен вестник, бр. 66, 2023 г., стр. 3

БРОЙ  66	
Д Ъ Р Ж А В Е Н  В Е С Т Н И К 	
СТР.  3  
6. управлението и начина на представи­
телство;
7. привилегиите, които определени съдруж­
ници запазват за себе си, ако са уговорени;
8. начина на разпределение на печалбата;
9. други условия във връзка с учредяването, 
съществуването, управлението и прекратява­
нето на дружеството.
(2) Когато дружеството се създава от едно 
лице, се съставя учредителен акт.
Вписване
Чл. 260г. (1) За вписване на дружеството в 
търговския регистър е необходимо:
1. да се представи дружественият договор, 
който се обявява;
2. да е избран управител или управителен 
съвет на дружеството.
(2) В търговския регистър се вписват дан­
ните по чл. 260в, ал. 1, т. 1 – 3, имената на 
членовете на управителния съвет, съответно на 
управителя, имената на лицата, овластени да 
представляват дружеството, както и начинът 
на представляване.
(3) При изменение или допълнение на дру­
жествения договор в търговския регистър се 
представя за обявяване препис от него, който 
съдържа всички изменения и допълнения, за­
верен от органа, представляващ дружеството.
Раздел II
Капитал и дружествени дялове
Капитал и дялове
Чл. 260д. (1) Капиталът на дружеството е 
променлив и не подлежи на вписване в тър­
говския регистър. С решение на редовното го­
дишно общо събрание, свикано за разглеждане 
на годишния финансов отчет, се установява 
размерът на капитала при приключване на 
финансовата година и неговото изменение по 
отношение на предходната финансова година.
(2) Капиталът на дружеството е разпределен 
в дялове. Дяловете от един клас са с една и 
съща номинална стойност, която не може да 
бъде по-малка от една стотинка.
(3) Дяловете може да бъдат различни по 
размер за отделните класове.
(4) Срещу поетите дялове съдружниците 
правят вноски. Срокът за извършване на 
вноските се определя в дружествения договор 
или по решение на общото събрание. Когато 
вноската е непарична, тя се оценява от три 
вещи лица, определени от управителния съвет, 
съответно от управителя на дружеството. Но­
миналната стойност на всеки дял съответства 
на размера на вноската на съдружника.
Дружествен дял
Чл. 260е. (1) Правата, които дружественият 
дял осигурява, са съразмерни с номинална­
та стойност на дела, освен ако е уговорено 
друго в дружествения договор. Правата по 
дружествения дял възникват със заплащане 
на вноската в капитала.
(2) Ако е уговорено в дружествения дого­
вор, дружеството може да издава дружествени 
дялове с особени права (привилегии). Дру­
жествените дялове с еднакви права образуват 
отделен клас. Не се допуска ограничаване на 
правата по дяловете от един клас.
(3) Привилегированите дружествени дялове 
може да осигуряват повече от един глас в об­
щото събрание на съдружниците, гарантиран 
или допълнителен дивидент или ликвидаци­
онен дял, право на обратно изкупуване на 
дружествените дялове, както и други права, 
предвидени в закона или в дружествения 
договор.
(4) С дружествения договор може да се пред­
види привилегированите дружествени дялове 
да са без право на глас. Когато дивидентът по 
привилегированите дружествени дялове без 
право на глас не бъде изплатен за една година 
и закъснялото плащане не бъде извършено през 
следващата година заедно с дивидента за тях, 
привилегированият дял придобива право на 
глас до изплащане на забавените дивиденти. 
В този случай привилегированите дялове се 
пресмятат при определяне на необходимите 
кворум и мнозинство.
(5) Дружественият договор може да пред­
види, че определен клас съдружници или 
поименно определени съдружници имат 
привилегии при упражняване на правото на 
глас и/или право на вето при приемането на 
решения от общото събрание.
(6) Удостоверението, издадено на съдруж­
ниците за участието им в дружеството, не е 
ценна книга.
Книга на съдружниците
Чл. 260ж. (1) В дружество се води книга на 
съдружниците, в която се записват имената и 
адресът, ЕГН/ЛНЧ или ЕИК на всички съ­
дружници, датата на придобиване на дяловете, 
броят дялове, стойността и видът на вноските, 
срещу които са придобити дяловете, класът 
на дяловете. Книгата се води от управителния 
орган или определено от него лице.
(2) Управителният орган е длъжен да осигу­
ри вписването в книгата на съдружниците на 
обстоятелствата по ал. 1 и на настъпилите в 
тях промени не по-късно от 7 дни от предста­
вяне на документите съобразно изискванията 
на закона и дружествения договор.
(3) Всеки съдружник има право на достъп до 
книгата на съдружниците в дружеството, както 
и на извлечение от нея. Трето заинтересовано 
лице има право да поиска от управителния 
орган на дружеството извлечение от книгата 
на съдружниците, отнасящо се до притежава­
ните от конкретен съдружник дялове.
Прехвърляне и наследяване на дружествени 
дялове. Придобиване на собствени дружест­
вени дялове
Чл. 260з. (1) Дружественият дял може да 
се наследява, прехвърля и залага.